CHRISTIANSSANDS BYSELSKAP

**Detaljreguleringsplan for Jegersberg lysløype**

**Offentlig ettersyn plan ID 1573**

Som nevnt i kommunens saksfremlegg er lysløypa i Jegersberg svært mye brukt. Den dekker et viktig friluftlivstilbud til befolkningen. I tillegg er det av meget stor kulturhistorisk betydning å sikre den gamle postvei-traseen (tidigere Vestlandske hovedvei).

Byselskapet støtter reguleringsforslaget, men tar ikke nærmere konkret stilling til valg av løypetrase utenfor postveien. Den ser ut til å ligge innenfor tidligere foreslått markagrense i et grøntområde av høyeste verdi (1. prioritet i grønnstrukturutredningen av 1995). I gjeldende kommuneplan heter det at i marka skal naturvern og friluftsinteresser vektlegges.

Vi vil føye til at løypa normalt burde ha inngått i et større planområde og i et kommunalt oppkjøp av grunn til friluftsformål som sikret en helhetlig løsning og friluftsinteressene i området.

Kristiansand 03.02.2021

 Harald Sødal

 Leder